ด่วน! ไฟไหม้ “หมู่บ้านชิราคาวาโกะ” เมืองมรดกโลกในญี่ปุ่น เบื้องต้นยังไม่ทราบสาเหตุ
ด่วน! ไฟไหม้ "หมู่บ้านชิราคาวาโกะ" เมืองมรดกโลกในญี่ปุ่น เบื้องต้นยังไม่ทราบสาเหตุ
4 พ.ย. 2562

ผุ้สื่อข่าวรายงานว่า ในวันนี้ (4 พ.ย.2562) เมื่อเวลา 14.43 น.(เวลาท้องถิ่นประเทศญี่ปุ่น) ได้เกิดเหตุไฟไหม้ ในบริเวณหมู่บ้านมรดกโลก ชิราคาวาโกะ จังหวัดกิฟุ แหล่งท่องเที่ยวที่ได้รับความนิยมจากคนทั่วโลก ซึ่งตอนนี้ก็ยังไม่ทราบสาเหตุของการเกิดเพลิงไหม้
อนึ่ง หมู่บ้านชิราคาวาโกะ ตั้งอยู่บนภูเขาในเขตจังหวัดกิฟูและโทยาม่า (Gifu and Toyama Prefectures) ทางตอนกลางของเกาะฮอนชู ประกอบไปด้วยบ้านเรือนที่มีอายุเก่าแก่กว่า 200-300 ปี โดยหมู่บ้านชิราคาวาโกะ ได้รับการขึ้นทะเบียนเป็นมรดกโลกโดยองค์การยูเนสโกในปี 1995 อีกด้วย
อย่างไรก็ดี เมื่อวันที่ 31 ต.ค. ที่ผ่านมา ญี่ปุ่นเพิ่งเกิดเหตุเพลิงไหม้ที่ปราสาทชูริ มรดกโลกและโบราณสถานสำคัญบนเกาะโอกินาว่า ซึ่งมีอายุเก่าแก่กว่า 600 ปี วอดเสียหายทั้งหลัง